Otoci Ashmore i Cartier

**Otoci Ashmore i Cartier** (engleski: *Ashmore and Cartier Islands*) službeno zvani **Teritorij otoka Ashmore i Cartier** (Territory of Ashmore and Cartier Islands) su vanjski australski teritoriji u Indijskom oceanu.
## Geografija
*Otoci Ashmore i Cartier* imaju ukupnu površinu od 199.45 km² i niti jednog stalnog stanovnika, osim povremenih čuvara parka prirode.
Taj mali koralji arhipelag leži udaljen 320&nbsp;km od Zapadne Australije, i oko 170&nbsp;km jugozapadno od indonezijskog otoka Roti. Sastoji se od dva koraljna grebena - **Ashmore** i **Cartier**.
 
**[[Koraljni greben]] Ashmore** je veći ima 155.40 km² ukupne površine (uključujući lagunu), to je u stvari mali arhipelag koji se sastoji od *Zapadnog* (51&nbsp;km²), *Srednjeg* (21&nbsp;km²) i *Istočnog otoka* (25&nbsp;km²).

**[[Koraljni greben]] Cartier** je manji, ima ukupno 44.03 km² (uključujući lagunu) ali samo jedan otok *Cartier* velik 17&nbsp;km², koji je pjeskovitiji po sastavu.

Na Zapadnom otoku postavljena je automatska meteorološka stanica.

Obližnji **Greben Hibernia**, velik 42 km² koji leži sjeveroistočno od *Grebena Ashmore*, nije dio *Teritorija Ashmore i Cartier* već pripada Zapadnoj Australiji, on je toliko nizak da izviruje iz vode samo za oseke.
## Historija
Zna se da su otoke i njihove akvatorije posjećivali su indonezijski ribari negdje od početka 1700. Prvi Europljanin koji je 1800. dospio do *Otoka Cartier*, bio je britanski pomorski kapetan po imenu *Nash* na brodu Cartier. 
*Geben Ashmore* otkriven je u februaru 1811., do njega je doplovio kapetan Samuel Ashmore na brodu Hibernia (po brodu je nazvan obližnji greben). Američki kitolovci počeli su dolaziti na otoke od 1850, nakon tog su se Velika Britanija i Sjedinjene Američke Države počele sporiti oko prava na otoke. Zbog tog je Velika Britanija anektirala *Greben Ashmore* 1878. a nakon tog i *Otok Cartier* 1909.

Krajem 19. vijeka na *Zapadnom otoku* (*Greben Ashmore*) otkriveni 
su fosfati, pa je nakon tog ostrugana većina površinskog tla. Britanija je dala *Ashmore i Cartier* Australiji - 1933., a ona ga je administrativno uključila u svoj Sjeverni teritorij koji su upravljali otocima od 1938. do 1978., tad je uprava nad otocima probačena na federalnu vladu.

Nakon što su otočki prirodni resursi nemilice eksploatirani par vjekova, naučnici i ekolozi počeli su ukazivati na štetnost takve politike za biljni i životinjski svijet. Sredinom 20. vijeka Australija i Indonezija pregovarale su o ugovoru koji bi formalizirao prava tradicionalnih indonezijskih ribara na lov u tom akvatoriju. Tad se pregovaralo i o ugovorima o istraživanju nafte i zaštiti biološke raznolikosti. Inače Australija ekspoatira naftu iz podmorja u blizini *Teritorija otoka Ashmore i Cartier*.

Australska vlada je 1983. osnovala *Park prirode greben Ashmore* (Ashmore Reef National Nature Reserve) na površini od 583 km². Nakon tog je 2000. godine 50&nbsp;km jugoistočno osnovan i *Pomorski park prirode otok Cartier* (Cartier Island Marine Reserve), 
na površini od oko 170 km². Velik dio *Parka prirode greben Ashmore* je zatvoren za posjetitelje, kao i čitav *Pomorski park prirode otok Cartier*.

## Reference

## Vanjske veze

* ''Ashmore and Cartier Islands'' na portalu Encyclopædia Britannica